paragraph_text: U Hrvatskoj se sveučilišna edukacija za medicinskog biokemičara završava na Farmaceutsko-biokemijskom fakultetu Sveučilišta u Zagrebu na smjeru Medicinska biokemija, a kompletno obrazovanje završava specijalizacijom iz medicinske biokemije i laboratorijske medicine. Specijalističku edukaciju u RH izvode klinički zavodi Sveučilišnih bolnica temeljem rješenja Ministarstva zdravstva i socijalne skrbi Republike Hrvatske. Specijalist medicinske biokemije danas je stručnjak s desetogodišnjim obrazovanjem iz područja medicinske biokemije i laboratorijske medicine.Hrvatski časopis za javno zdravstvo Hrvatska komora biokemičara: Stanje i perspektive razvoja medicinsko biokemijske struke. Vol 2, Broj 6, 7. Travanj 2006., str. 2 Medicinsko biokemijska djelatnost u Hrvatskoj obavlja se u zavodima za medicinsku biokemiju i laboratorijsku dijagnostiku kliničkih bolnica, u odjelima za medicinsku biokemiju općih bolnica, u medicinskobiokemijskim laboratorijima primarne zdravstvene zaštite i privatnim medicinsko biokemijskim laboratorijima.